在晴朗的一天出發

《在晴朗的一天出發》係香港商業電台喺2004年10月4日開始推出嘅晨早節目，用嚟取代《風波裡的茶杯》同《男上女下》。節目由商業一、二台分別播出唔同版本。

節目嘅主題曲由開播開始沿用至依家，林海峰喺2018年10月2號嘅商業二台節目中講到，音樂由梁基爵製作。

2021年1月27號，叱咜903 DJ 雲妮喺佢嘅節目《雲妮鍾情》入面透露，前商台總監俞琤某日聽到山口百惠嘅歌《いい日旅立ち》。佢覺得呢首歌曲嘅中文譯名譯得好好，所以決定將呢首歌名將來要成為晨早節目嘅節目名。相信就係《晴朗》節目名嘅靈感來源。

播放時間同主持

雷霆881
播放時間：星期一至星期五　08:00-10:00
主持：陳志雲、郭志仁、陳聰、楊樂笙、張子君
曾主持一台《晴朗》：林裕茵、Paul、潘小濤、江麗芬、阮子健、黃偉民、盧覓雪、陶傑、施南生、張楚勇、魯桂欣、黃永、楊振耀、林子傑、羅拉、陳廷暉、李慧玲、陳振邦、周博賢、黃潔慧、謝遜、符靜琳、黃日安、布廷瑋、王敬蓮、陳彥婷、麥詠宜、李兆綸、江慧楓、吳詠希、吳浩賢

《晴朗早晨全餐》
播放時間：星期一至星期五　06:30-07:00同07:15-08:00
主持：張子君、李兆綸、楊樂笙、黃偉康、王詠瑤
曾主持《晴朗早晨全餐》：梁佩鳳、Choco、吳詠希

《每日主題》部份
播放時間：星期一至星期五　07:15-07:30
星期一，財經是緊的
星期二，識食厚多士
星期三，早起大鐵人
星期四，朝食科技
星期五，唔定

叱咤903
播放時間：星期一至星期五　08:00-10:00
主持：林海峰、阮子健、盧覓雪
曾主持二台《晴朗》：吳君如、杜汶澤、鄒凱光、朱薰、潘小濤
曾經代替主持二台《晴朗》：鄒凱光、余迪偉、谷德昭、張達明、謝昭仁、張家豐、健吾、陳淑莊、馬啟仁、周博賢、彭浩翔、彭秀慧、柳俊江、魯桂欣、李克勤、泰山、蔡文堅、森美、潘小濤、梁柏堅、謝茜嘉、何利利、黃永

《早安，同學早》部份
播放時間：星期一至星期五　07:00-08:00
曾主持晴朗《早安，同學早》：急急子、西瓜

香港商業電台